E L Ő T E R J E S Z T É S

**Szombathely Megyei Jogú Város Közgyűlése Gazdasági és Jogi Bizottsága**

**2023. szeptember 25-i rendes ülésére**

**Javaslat pályázattal kapcsolatos döntés meghozatalára**

Szombathely olaszországi testvérvárosa, Lecco pályázati együttműködési lehetőséggel kereste meg Önkormányzatunkat. A központi uniós CERV-2023-CITIZENS-TOWN-TT felhívás testvérvárosi együttműködésre, közös rendezvények megszervezésére ad lehetőséget, amelyhez a választott téma az energiapolitika a változó világban.

A Costumized energy, azaz Testre szabott energia című pályázatban online szakmai tudásátadás és tapasztalatcsere, valamint személyes látogatások egyaránt szerepelnek; nagyobb létszámú szombathelyi delegáció kétszer is fog utazni Leccoba, míg onnan egy alkalommal érkezik csoport. A bevont személyek szakmai fejlődése mellett középiskolások versenye is szerepel a pályázatban, amelynek részleteit az első leccoi látogatás során fogják a résztvevők kidolgozni.

A megvalósítás várhatóan 2024. májusa és 2025. májusa között fog zajlani, a projekt 12 hónaposra tervezett. A projekt a látogatások költségeit személyenkénti fajlagos összeggel támogatja, a Szombathelyt érintő támogatási összeg 13 534 EUR, azaz kb. 5 140 000 Ft. A kétpartneres projekt vezető partnere Lecco városa. A pályázat benyújtási határideje 2023. szeptember 20. volt.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2023. szeptember „ ”**

**/: dr. Horváth Attila :/**

**Határozati javaslat**

**……../2023. (IX. 25.) GJB. sz. határozat**

1. A Gazdasági és Jogi Bizottság a CERV-2023-CITIZENS-TOWN-TT felhívásra benyújtott pályázat tartalmával egyetért, a Közgyűlés számára javasolja, hogy a benyújtást utólag hagyja jóvá.

2. A Bizottság javasolja a Közgyűlés számára, hogy a polgármestert hatalmazza fel pozitív támogatói döntés esetén a partnerségi megállapodás aláírására, a megvalósítás előkészítésére.

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért felelős:

 dr. Füzi Judit, a Polgármesteri Kabinet vezetője

Nagyné dr. Gats Andrea, a Jogi és Képviselői Osztály vezetője)

**Határidő:** 2023. 09. 28.